﻿ANUL IX, NR 34 Revistă a ASOCIAȚIEI CULTURALE HANGU ECOUL HANGULUI Pagina 1 Anul IX nr 34 MAREA UNIRE S-a ridicat Istoria-n picioare La început de iarnă și de veac, Și-a decretat, maiestuoasă-n frac: ”De azi Carpații nu mai sunt hotare!” ”Căci pe a Daciei străveche vatră Ceea ce astăzi voi numiți Carpați Sunt mâini de frați întinse către frați, Îmbrățișare milenară-n piatră ” Acest ucaz menit s-alunge ulii Și norii de pe cerul românesc A strâns, într -un elan sărbătoresc, Pe fiii Țării-n poala Albei Iulii Și unde a intrat Mihai Viteazul Cu tot alaiul său voievodal, Intra acum, la fel de triumfal, Poporul ce-și scotea din jug grumazul S-a-nfăptuit atunci Marea Unire Pe care astăzi o sărbătorim, Dar o perpetuăm doar când trăim Uniți cu toți în cuget și simțire S-au dus acei ce-au fost pe metereze, Dar idealul lor e-n noi mereu, Când ne rugăm cu toți lui Dumnezeu Ca Țara-n veci s-o binecuvânteze Și-I mulțumim că România-i mare Și că în viitor la fel va fi Prin sfântă voia Lui, și că-ntr-o zi S-a ridicat Istoria-n picioare! ”ECOUL HANGULUI” Revistă culturală și de istorie, cu apariţie trimestrială Anul IX, numărul 34 Editată la BIBLIOTECA PUBLICĂ HANGU sub egida „ASOCIAŢIEI CULTURALE HANGU” HANGU – NEAMŢ Director revistă: Prof GHEORGHE DRUGĂ Colectivul de redacţie: Bibliotecar, Liliana Pîntea - redactor-şef Prof Gheorghe Drugă Ref Ţîrdea Mădălina Ed Lupu Maria Prof Vasile Marcoci Preot Ioan Simiraş Prof , Ana Maria Anania Fotografii: sursa Internet (Carmen Ilinca, Viorel Nicolau) I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Toate materialele publicate în această revistă sunt protejate potrivit Legii nr 8/1996, privind dreptul de autor și drepturile conexe Potrivit art 206 Cod Penal, responsabilitatea pentru conţinutul articolelor publicate aparţine autorilor Simion Felix Marțian ECOUL HANGULUI Pagina 2 Anul VIII, nr 27 Mai aproape de Cer Mai aproape de Cer Mai aproape de Cer ARIPI SPRE LUMINĂ "Dacă mă întrebaţi ce e de făcut ca să ne mântuim, vă voi răspunde să cunoaşteţi adevărul, şi adevărul vă va slobozi de toate relele Iisus Hristos este adevărul şi mărturisitorul adevărului ceresc cel veşnic" (Sf Nicolae Velimirovici, ”Prin fereastra temniţei”) ”Iisus cere istoriei decizia existenţei Sale Dar istoria s -a arătat neputincioasă din primele ei zile Aşa a rămas şi mai rămâne Prin faptul că Iisus S-a țesut destinului omenesc și prin faptul că omul trebuie să se decidă ce face cu Iisus, se explică de ce istoria omului e atât de zbuciumată și veșnicia lui așa de hărțuită și mușcată de șerpii îndoielilor și contrazicerilor Așa se explică de ce, pentru Iisus oamenii s-au iubit și s-au urât, s-au măcelărit și s-au ajutat, au cunosc ut extremitățile pasiunii și ale jertfei De El a atârnat roata ştiinţei, a frumosului şi a rătăcirii El este forţa interioară pe care veacurile n-au putut-o istovi Amintirea Lui e vie pretutindeni, pe zidurile bisericilor şi ale şcolilor, pe vârful clopotniţelor, pe toate drumurile, la căpătâiul paturilor şi al mormintelor Distrugeţi ferestrele de biserici, luaţi icoanele din altare şi din case şi Viaţa lui Iisus va umple muzeele şi bibliotecile! Daţi foc Liturghierelor, ceasloavelor şi cărţilor de rugăciuni, şi îl veţi descoperi pe El şi toate cuvintele Lui în cărţile literaturilor Ba chiar şi cei care-L blestemă nu fac altceva, decât să mărturisească, fără să vrea, prezenţa Lui Răsunetul tuturor romanilor, stăpâni ai lumii, a încetat odată cu zilele lor, şi cine se mai gândeşte să moară pentru faima postumă? În jurul multora s-a făcut mai multă gălăgie decât în jurul lui Iisus, dar după mii de ani, numai în jurul lui Iisus îşi pun oamenii problema şi astăzi, pe viaţă şi pe moarte, ca în primele zile Numai cineva mai viu ca roma nii şi care este cu adevărat un idol nemincinos al omului, poate înteţi lupta aceasta permanentă între oameni Și astăzi, ca și în ziua Nașterii Sale, unii Îl iubesc, iar alții Îl urăsc Oamenii sunt antrenați ei înșiși într-o patimă pentru Patima Lui, iar alții într-o patimă pentru Iubirea Lui Unii sunt în destinul lui Iisus, iar alţii fără destin şi fără sens Deci, dacă întrebarea „Cine este Iisus?” a crescut în veacuri şi cere fiecărei generaţii un răspuns decisiv, noi nu putem răspunde decât printr-un glas cu Tatăl, într-o rostire cu îngerii, într-o propovăduire cu apostolii, într-o mărturisire cu mucenicii şi cu toţi sfinţii şi într-o afirmare cu toată creştinătatea a două milenii: „Acesta este Fiul lui Dumnezeu, Mântuitorul lumii” Este răspunsul permanent al fiecărui Toma, născut din îndoiala omenească şi certitudinea dumnezeiască Dacă cineva a ajuns la siguranţa aceasta şi o poate acoperi cu viaţa, în acela S-a născut Iisus, naştere care deschide calea veşniciei, încă fiind în veac Cu Iisus se nasc şi explicaţia omului şi explicaţia lumii ” (Părintele Arsenie Boca - Lupta duhovniceasca cu lumea, trupul şi diavolul”), ”Biruința lui Hristos este singura biruință întru care se poate bucura întreaga lume, chiar de la începuturi până la sfârșit Oricare altă biruință de pe pământ a deosebit și încă îi deosebește pe oameni, unii de alții Numai biruința lui Hristos este ca soarele care revarsă raze strălucitoare peste toți cei care se afla sub el Numai biruința lui Hristos umple toate sufletele oamenilor cu bucurie de neînvins ” ( Sfântul Ierarh Nicolae Velimirovici) ECOUL HANGULUI Pagina 3 Anul IX, nr 34 Hangu - file de istorie Hangu - file de istorie Hangu în timpul războiului pentru întregirea neamului În anul 1914, marile puteri capitaliste au declanşat prima mare conflagraţie a secolului nostru, în scopul întăririi dominaţiei lor coloniale şi a reîmpărţirii sferelor de influenţă 1 Războiul pornit în 1914 a fost un război imperialist – pentru marile puteri, dar aceasta nu implica, aşa cum s-a subliniat,2 pentru toate popoarele participante, acest caracter Românii vor intra în război urmărind realizarea dezideratului naţional – unirea tuturor românilor în cadrul graniţelor aceluiaşi stat Timp de doi ani (1914-1916) România a păstrat neutralitatea, timp în care guvernul român a purtat tratative cu puterile Antantei, (Rusia, Franţa, Anglia) în vederea perfectării unui tratat de alianţă, care să ţină cont de interesele României 3 Tratativele s-au concretizat, la 4 august 1916, prin semnarea ( la Bucureşti ) a tratatului de alianţă cu Rusia, Franţa, Anglia şi a convenţiei militare ruso-române 4 Conform trata tului, cele patru state, garantau integritatea teritorială a României, iar România se obliga să declare război Austro-Ungariei şi să înceteze orice legătură cu duşmanii aliaţilor 5 Totodată, erau recunoscute drepturile României asupra teritoriilor ei, aflate sub stăpânirea Austro-Ungariei – Transilvania, Banatul, Bucovina Convenţia militară prevedea mobilizarea tuturor forţelor militare române, atacarea Austro - Ungariei, cel târziu la 15 august 1916, opt zile după declanşarea unei ofensive în Salonic Armata rusă se obliga să declanşeze o ofensivă pe frontul austriac, în Bucovina Flota rusă trebuia să apere coastele maritime româneşti şi malurile Dunării Rusia se mai obliga să trimită în Dobrogea, două divizii de infanterie, pentru a coopera cu armata română Cele patru state aliate trebuiau să furnizeze României, muniţii şi material de război, minimum 300 tone pe zi 6 Conform înţelegerii, la 14 august 1916, România a declarat război Austro -Ungariei, iar în 15 august armata română a trecut Carpaţii, având drept ideal unitatea naţională, „hotarele etnice ale românilor de peste Carpaţi”,7 unirea, cu România, a Transilvaniei, Banatului şi Bucovinei În campania din 1916, după un prim succes, când armatele române au pătruns adânc în Transilvania ocupând oraşele Sibiu, Braşov, Topliţa, Miercurea Ciuc, România a suferit înfrângeri Insuccesele armatei române se datoresc, în primul rând, atitudinii marilor puteri care nu şi-au îndeplinit obligaţiile asumate prin convenţia militară O mare parte din teritoriul ţării intră sub ocupaţia duşmană Guvernul şi armata se retrag în Moldova În iarna anului 1916 -1917 s-a desfăşurat o uriaşă activitate organizatorică, efortul principal fiind îndreptat spre reorganizarea armatei române în vederea continuării războiului, păstrării independenţei tării Un rol important, în reorganizarea armatei române, l-a avut misiunea militară franceză condusă de generalul Henri Mathias Berthelot 8 Comandamentul german, elaborase planul pentru a ocupa Moldova, însă armata română refăcută, cu un moral excelent şi mobilizată de deviza „Pe aici nu se trece!”, a dat peste cap planurile germane, 1 România în relatiile internaţionale( 1699 -1939), p 376 2 Ibidem , p 376 3 Ibidem, p , 376-398 4 Ibidem, p ,398 5 Ibidem, p , 398 6 Ibidem, p , 398 7Popescu-Puţuri, Ion, Pentru o cauză dreaptă Intrarea Rrom'niei în război, în august,1916, în Platon, Ghe , Op cit , p 476 Analele de istorie“, nr 6, 1977, p 21 8 ECOUL HANGULUI Pagina 4 Anul IX, nr 34 Hangu - file de istorie Hangu - file de istorie dezlănţuind ofensiva la Mărăşti, desfăşurând cu succes operaţiile de apărare la Mărăşeşti şi Oituz 9 Victoriile de la Mărăşeşti, Mărăşti şi Oituz, au făcut să eşueze planurile de desfiinţare a statului român 10 În ordinul de zi dat de generalul Eremia Grigorescu, la sfârşitul bătăliei de la Mărăşeşti, se spunea: „În rezistenţa ce aţi opus cu piepturile voastre la Mărăşeşti şi Muncelu, aţi făcut să se întunece visurile de cucerire uşoară a părţii ce ne-a mai rămas din sfânta noastră ţară aţi făcut să reânvie în mintea tuturor amintirea glorioasă a faptelor străbunilor noştri Fiţi gata să arătaţi, liftelor sălbatice, că românul nu are de dat din pământul scump al ţării decât locul de mormânt Din sângele vostru se va ridica, curat şi măreţ, o ţară românească a tuturor românilor ” Regiunea Hangu, în timpul războiului, s -a aflat în imediata vecinătate a frontului S-au luat toate măsurile pentru mobilizarea soldaţilor Conducerea comunelor, în aceste vremuri grele, era asigurată de primarii Ion Matasă la Hangu şi Gheorghe Cădere la Buhalniţa, notari fiind A Niculescu respectiv N Botez 11 S-au luat măsuri pentru păzirea principalelor obiective de importanţă strategică – podul de beton armat de la Buhalniţa, lung de 125 de metri şi podul de la Hangu, lung de 113 metri Pentru buna desfăşurare a mobilizării şi paza acestor obiective, erau trei posturi de jandarmi cu câte trei şefi de post, întărite cu câte trei soldaţi fiecare şi supuse sub controlul Campaniei de Jandarmi Neamţ 12 Greutăţile războiului s -au repercutat şi asupra Hangului Pentru numeroase familii lipseau braţele de muncă ale bărbaţilor şi feciorilor plecaţi la război; multe instalaţii nu funcţionau din aceeaşi pricină În 1917, sergentul Balan Vasile, din Hangu, încorporat în compania I, Batalionul 4 luptători, cere concediu, pentru a pune în funcţiune moara purtată de un motor de 6 cai şi o presă de făcut ulei 13 Dincolo de subterfugiul folosit de soldatul respectiv pentru a ajunge acasă, se întrevedea o realitate – lipsa braţelor de muncă Unele unităţi ruseşti au fost dizlocate şi în regiunea Hangului Deseori, în relaţiile cu localnicii, se purtau samavolnic Astfel, într-un raport înaintat la Piatra Neamţ, se arăta că „trupele ruse cumpără şi ridică cu forţa vite, porci şi alte produse de la locuitorii din zonele ocupate” 14 Cea mai mare nemulţumire a locuitorilor din Hangu, faţă de armata rusă, era legată de problema păşunatului deoarece, ruşii pretindeau terenuri de păşunat pentru caii lor Nemulţumirile cetăţenilor a făcut ca să se înregistreze numeroase plângeri ale lor ceea ce a determinat, comandamentul militar român de la Piatra Neamţ, să dea o decizie ocoalelor silvice de a nu permite armatelor ruse şi române să ia în arendă terenuri de la proprietari şi arendaşi fără autorizaţie 15 Căpitanul rus Golubof, cerea Ocolului silvic Buhalniţa o suprafaţă de iarbă pentru păşunatul a 250 cai, ameninţând că va intra samavolnic în fâneţele locuitorilor dacă nu i se permite păşunarea 9 Ibidem, p 477 10 România în relatiile internaţionale( 1699 -1939), p 421 11 Ar Stat Neamţ, Fond Prefectura Neamţ, ds 1/1915, f 22 12 Ibidem, f 35 13 Ar Stat Neamţ, Fond Consilieratul Agricol, ds 7/1917, f 117 14 Ibidem, f 134 Ibidem , f 64 15 ECOUL HANGULUI Pagina 5 Anul IX, nr 34 Hangu - file de istorie Hangu - file de istorie cailor pe Piciorul Vânăt Fără a avea autorizaţie el intrase deja cu caii la păscut, când i s-a cerut să plătească arenda pentru 100 hectare şi recipisa pentru plata lor 16 Totuşi căpitanul Golubof a fost corect, cerând autorităţilor române, aprobarea pentru păşunatul cailor Erau însă, alţii care nu se formalizau Comandantul Brutăriei nr 239 şi comandantul Intendenţei din Secu – Buhalniţa, fără să întrebe, au intrat în terenurile arendate locuitorilor 17 Greutăţile provocate de război, rechiziţiile şi abuzurile unităţilor militare ruseşti, determinau pe locuitori, chiar conducerea comunei, să se sustragă de la anumite cerinţe, impuse de asigurarea hranei armatei ruse Astfel, în 1917, cerându-se primăriilor să comunice care este situaţia porcilor din comune, de la Buhalniţa s-a raportat că „nu se află crescători de porci care să aibă cel puţin 2 scroafe de prăsilă” iar la Hangu s-a spus că „în astă comună nu sunt crescători de porci, neavând locuitorii nici câte o scroafă” 18 Populaţia suferea din cauza lipsei de cereale Pentru a veni în sprijinul populaţiei, regimentele donau anumite cantităţi de porumb, dar acestea intrau în mâna speculatorilor, care înşelau şi la cântar 19 ceea ce a stârnit un val de reclamaţii din partea locuitorilor Pentru a preîntâmpina astfel de cazuri, în ceea ce priveşte porumbul donat de regimentul 55/67 pentru zona Hangului, Consilieratul Agricol dispunea de distribuirea porumbului să se facă exact după tabloul care a fost înaintat spre avizare sfătuind, totodată, ca aprovizionarea locuitorilor să se facă prin băncile populare 20 Dintr-un raport al Judecătoriei Ocolului rural Hangu, adresat ministrului, prin care se cerea mutarea Judecătoriei din Hangu la Bicaz, aflăm că Hangu, a suferit stricăciuni mari, fiind în zona frontului, distrugându-se multe case 21 De asemenea s-a răspândit şi în Hangu boala contagioasă, care a provocat mii de victime în rândul soldaţilor dar şi a populaţiei civile - tifosul exantematic Au fost şi în Hangu bolnavi de această boală, provocată de mizerie şi de păduchi, murind mulţi oameni Chiar şi preotul Costache Gheorghiu, care a păstorit la Gura Hangului din 1895 până-n 1918, s-a îmbolnăvit, contaminându-se îngropând morţii bolnavi de tifos şi a decedat Dincolo de greutăţile prin care a trecut populaţia Hangului în timpul războiului (greutăţi inerente) hanganii au fost animaţi de dorinţa împlinirii idealului naţional – unirea românilor într-o singură patrie Cei care au fost înrolaţi, au luptat cu vitejie la Mărăşti, Mărăşeşti şi Valea Oituzului Numai în comuna Hangu numărul celor care s-au jerfit pentru apărarea ţării şi întregire a neamului s-a ridicat la 117 morţi şi 40 dispăruţi Între aceştia se număra locotenentul Ghervasia Ştefan, înaintat la gradul de căpitan, post-mortem, sergenţii Cojoc Alexandru, A Păvăloaiei Neculai, Năfăreanu Iordache, Tuţu Dumitru, Lazăr Mihai, Ungureanu Gavril, Apopoaiei Vasile, caporalii Irimia Haralamb, Parfichi Gheorghe, Acojocăriţei Neculai, Pipirigeanu Gheorghe (vezi şi Anexe, Tablou de ostaşii din comuna Hangu, judeţul Neamţ, ce s-au jerfit pentru apărarea ţării şi întregirea neamului) De la Buhalniţa se cunosc numele celor 34 de eroi ai războiului de întregire a neamului Cu mânie şi cu obidă priveau ostaşii români actele de trădare şi pactizare cu duşmanul a unora dintre ofiţerii români În 1917, colonelul Al S , comandantul Regimentului 27 Vaslui, a trădat pe români, trecând de parte duşmanului, îndemnând de acolo pe soldaţii români, să înceteze lupta Veteranul Amarinei Ion de 16 Ibidem, f 64 17 Ibidem, f 64 18 Ibidem, ds 33/1917, f 3 şi 16 19 Ar Stat Neamţ, Fond Consilieratul Agricol, ds 7/1917 20 Ibidem, f 81, 86 Ar Stat Neamţ, Prefectura Neamţ, ds 99/1919, f 3 21 ECOUL HANGULUI Pagina 6 Anul IX, nr 34 Hangu - file de istorie Hangu - file de istorie la Buhalniţa, la cei 89 de ani ai săi, prezent în 1917 pe valea Oituzului, la Poiana lui Boboc, povestea, cu durere, în 1983, despre acest eveniment şi reda poezia ce au făcut-o ostaşii români trădătorului „La Caşin sus pe o stâncă veghează un străjer Şi- n vale odihneşte divizia de fier El plânge şi blesteamă un mare vânzător, Pe Al…… S… , ce ţara şi -a vândut Călcându-şi jurământul, la duşman a trecut În orişice parte a lumii, tu vânzător spurcat Ajungă-te osânda grozavului păcat Ai dus întâi la moarte pe căpitanul Ciulei Ca să nu poată spune că -ai fugit fără temei Şi ti-ai ucis soldatul, ca o rişice tâlhar Şi apoi ai trecut noaptea la duşmanul barbar, Şi cum stăteai pe munte ne ischiteai frumos Dar noi te blestemam, că eşti un ticălos De câte ori de nume, acuma -ţi auzim Ca şi de neagra ciumă de tine ne ferim Căci frate eşti cu Iuda , ce vinde pe Hristos Şi nouă ne e scârbă de -un fugar ticălos Credinţa sfântă, în suflet, de -a pururi o purtăm Şi noi murim cu cinste, dar noi nu ne predăm ” Pentru merite deosebite, în timpul războiului, pentru vitejia ce a dovedit -o la Cireşoaia, un hangan, Neculai Gheorghiu, a fost distins cu înaltul „Ordin de cavaler Mihai Viteazu”, de la însuşi regele Ferdinand I Inginerul silvic Neculai Gheorghiu,22 va participa şi la cel de-al II-lea război mondial, cu aceleaşi merite deosebite Jertfa soldaţilor români, între care s -au aflat şi hangani, nu a fost zadarnică Sfârşitul războiului va aduce împlinirea visului pentru care au luptat şi s-au jertfit generaţii de-a rândul În anul 1918, a devenit o realitate România întregită, în urma exprimării voinţei românilor din toate provinciile româneşti, de a se uni cu România La 27 martie 1918 Basarabia se uneşte cu România La 15 noiembrie 1918 românii din Bucovina au hotărât „Unirea necondiţionată, pentru vecie, a Bucovinei, în vechile ei hotare cu regatul României”,23 iar la 1 decembrie 1918 cei 1228 delegaţi şi cei 100 000 de oameni adunaţi la Marea Adunare de la Alba Iulia, reprezentând voinţa tuturor românilor din Transilvania, Banat, Crişana şi Maramureş, au hotărât unirea cu România 24Într-un consens cu toţi locuitorii ţării, hanganii au întâmpinat unirea din 1918 cu cel mai mare entuziasm În biserici s-au înălţat „Te Deum”-uri, în şcoli s- au organizat serbări, exprimându-se, peste tot, bucuria înfăptuirii României Mari Învăţătorul şi directorul şcolii primare din Hangu, Grigore Grigorescu, raporta Revizoratului şcolar, despre manifestările dedicate evenimentului, exprimându-şi speranţa că „Pe lângă o Românie Mare să avem şi o Românie puternică şi temută de toţi duşmanii ” şi „Să ne putem bucura de roadele sfinte ale izbânzii în acest grozav război” 25 La Buhalniţa, învăţătorul Gheorghe Baltă, înaintând informarea sa în legătură cu adunarea populară ce s-a ţinut în localitate, în ziua de 23 decembrie, sublinia: „popoarele vrednice de a trăi, nu plâng pe morţii lor, iar acei care cad pentru scopuri măreţe, nu vor nici ei să fie plânşi” 26 Profesor de istorie, GHEORGHE DRUGĂ 22 Informaţia este luată din Cartea familiei Gheorghiu, aflată la D-l Teoctist Galinescu 23 Platon, Ghe , op cit , p 489 24Ibidem, p 497 25 Radu, Ghe , Marea Unire- sărbătorită cu entuziasm şi în judetul Neamţ, în „ Ceahlăul“, nr 2631 Ibidem , 26 ECOUL HANGULUI Pagina 7 Anul IX, nr 34 File de istorie File de istorie CONTRIBUȚIA BISERICII ORTODOXE ROMÂNE LA MAREA UNIRE Ziua de 1 Decembrie este o zi de recunoştinţă sau mulţumire adusă lui Dumnezeu pentru marele dar al unităţii şi libertăţii naţionale, dobândit de poporul român prin credinţă puternică şi luptă jertfelnică de-a lungul a multor secole de suferinţă îndurată creștinește, prin înţelepciunea şi voinţa fermă a conducătorilor patrioţi, civili şi clerici, prin vitejia şi dorinţa fierbinte a poporului român de unitate şi libertate naţională Biserica Ortodoxă Română a sprijinit Marea Unire a tuturor provinciilor româneşti într-un stat român unitar, fiind împreună cu poporul în toate eforturile sale de afirmare şi cultivare a conştiinţei naţionale şi a dorinţei de unitate naţională Prin rugăciune, prin exemplu personal, prin cuvânt rostit şi prin cărţi tipărite, Biserica a fost activă în lucrarea de unire, angajând pentru acest ideal ierarhi cărturari, preoţi şi diaconi patrioţi, profesori de teologie, studenţi în teologie, călugări, călugăriţe care au îngrijit soldaţii răniţi, parohii şi mănăstiri care au organizat spitale de campanie, colecte de bani şi alimente, cu toţii încurajând moral şi material pe luptătorii români pentru libertate şi unitate naţională Este relevant faptul că între cei 1228 de delegaţi oficiali în Adunarea Naţională Constituantă, care s-au întrunit la Alba Iulia în 1 Decembrie 1918 pentru proclamarea Marii Uniri, au fost şi mulţi slujitori ai Bisericii Cele două Biserici româneşti din Transilvania (ortodoxă şi greco-catolică) au fost reprezentate la Alba Iulia prin cinci episcopi, patru vicari, zece delegaţi ai consiliilor eparhiale ortodoxe şi ai capitlurilor greco-catolice, 129 de protopopi, câte un reprezentant al institutelor teologice- pedagogice şi câte doi reprezentanţi ai studenţilor Proclamarea Unirii de la Alba Iulia a fost precedată de slujba Sfintei Liturghii şi de slujba de Te - Deum, oficiate în locuri diferite de clerici ortodocşi şi clerici greco-catolici, întrucât Unirea cea Mare era trăită ca o lucrare sfântă şi solemnă a comuniunii româneşti, a unităţii şi libertăţii naţionale, ca act de recunoştinţă și mulţumire adusă lui Dumnezeu şi ca preţuire a eroilor care s-au jertfit pentru apărarea patriei şi a credinţei strămoşeşti, pentru întregirea neamului, pentru libertatea şi demnitatea poporului român La altarul bisericii ortodoxe din Alba Iulia, Sfânta Liturghie a fost săvârşită de episcopul Ioan Papp al Aradului şi Locţiitor de Mitropolit al Ardealului, care, în obişnuita încheiere a Sfintei Liturghii, a rostit: ”Cel ce a înviat din morţi şi a înviat astăzi şi neamul nostru românesc, Hristos, Adevăratul Dumnezeu!”, iar episcopul ortodox român de Caransebeş, Miron Cristea, viitorul Patriarh al României Mari, a citit, la sfârşitul Sfintei Liturghii, Rugăciunea pentru dezrobirea neamului românesc, într-o atmosferă de profundă emoţie patriotică, intonând apoi, împreună cu toţi românii prezenţi, im nul ”Deşteaptă-te, române!” Lucrările Adunării au fost prezidate de marele patriot Gheorghe Pop de Băseşti, împreună cu episcopii de Arad şi Oradea Şedinţa s-a încheiat cu cuvintele episcopului ortodox Ioan Papp, care a subliniat faptul că Biserica şi poporul sunt una, în cugete şi simţiri, pentru împlinirea visului unităţii naţionale Au urmat apoi cuvântările ierarhilor adresate celor 100 000 de români, adunaţi din toate provinciile ţării pe Câmpul lui Horea, actualul platou din fața Catedralei Ortodoxe din Alba Iulia, unde, în secolul al XVIII-lea, au fost traşi pe roată doi martiri ai neamului românesc - Horea şi Cloșca În Marele Sfat al naţiunii române, ca şi în Consiliul Dirigent, au fost aleşi, de asemenea, şi slujitori ai Bisericii, iar episcopul şi viitorul patriarh Miron Cristea, împreună cu episcopul greco-catolic de Gherla, Iuliu Hossu, au fost aleşi membri în delegaţia de patru persoane care va prezenta Actul Unirii la Bucureşti, Regelui Ferdinand I al României Mari Profesor de istorie, DUMITRIȚA UNGUREANU ECOUL HANGULUI Pagina 8 Anul IX, nr 34 Ecouri de suflet Ecouri de suflet BUNICUL MEU Păstrez cu mare drag și cu nostalgie, în adâncul sufletului amintirile despre bunicul meu N-am să uit niciodată ochii lui albaștri, care zâmbeau atunci când mă vedeau și se tulburau când amintiri dureroase îl bântuiau Un bunic coborât din basme, mereu îngrijit, cu părul alb, pieptănat pe spate, cu vocea domoală și cu chipul blând Îl admiram și mă tot miram cu de nu se taie, atunci când se bărbierea cu briciul (un obiect pe care eu nu aveam voie nici măcar să îl ating), pe care îl ascuțea cu atenție și meticulozitate pe cureaua din piele, pe care o scotea de la pantaloni și pe care o țineam eu de un capăt Îmi plăcea enorm să stau cu el L-am întrebat într-o zi, de ce ochii lui senini sunt uneori plini de tristețe, atunci, zâmbetul i-a încremenit pe chip și mi-a spus, cu glas stins, că amintirile sfâșietoare ale războiului încă mai dor apoi, a adăugat că ar trebui să ne rugăm ca Bunul Dumnezeu să ne apere de o asemenea nenorocire Știam că fusese în război, pentru că îmi spusese tata, dar bunicul nu mi-a povestit niciodată teroarea prin care trecuse, chiar dacă mereu eram în preajma lui Ținea la mine ca la ochii din cap, iar eu îl iubeam necondiționat Cel mai drag îmi era atunci când zâmbea Zâmbetul lui semăna cu zâmbetul unui copil, al copilului din sufletul lui, ce refuzase să moară sub ploaia de gloanțe de la Cotul Donului și a schijelor de obuze de la Stalingrad Chipul lui vesel, poate și pentru că era ”Vornicel” la nunți, ascundea toată tragedia războiului Nu-mi povestise niciodată despre război, poate pentru că nu voia să -și amintească acei ani în care moartea îi pândea de pretutindeni, poate și pentru că se gândea că eu, un copil abia trecut de 9 ani nu pot înțelege prea multe, dar, uneori, când rămâneam numai noi doi, iar el dezlipea cu grijă de pe plita încinsă, râșcovii pe care îi culesesem împreună, chipul i se întuneca, iar ochii i se tulburau, privind peste mine, în depărtări Atunci știam că își amintea de război Așa s-a întâmplat și acum, iar eu l-am rugat să-mi spună ce s-a întâmplat Amintirile dureroase au rupt brusc zăgazurile timpului și a început să povestească, cu o emoție amară în voce, de ziua în care băiatul cel mai mare, tatăl meu, i-a adus la stâna unde bunicul era baci, adică șeful ciobanilor, ordinul de concentrare Trebuia să plece, să se pregătească de război și să lase acasă șapte copii, toți mici, doar în grija bunicii A plecat într-o dimineață rece de noiembrie 1940, cu tata de mână, un copil de 8 ani Tata mergea la școală în Gura Hangului, când s-au despărțit, i-a dat un bănuț, l-a strâns în brațe și l-a rugat să aibă grijă de frații și de mama lui S-a întors acasă de Crăciun, slab și trist, cu chipul brăzdat de griji Știa că va începe războiul și că ei, cei care fuseseră înaintați la graul de sergent, așa cum era el, vor pleca în linia I Așa s-a și întâmplat În aproximativ două săptămâni în sat nu mai rămăseseră decât bătrânii, femeile și copiii și nimic nu mai era la fel ca înainte A plecat imediat după Crăciun și a mai venit acasă doar o singură dată, înainte de Paști, când o întâmplare îngrozitoare i-a marcat pe bunicul, pe bunica și pe tatăl meu, pentru tot restul vieții Unul dintre copii lor, Micuță, fratele lui tata, a murit într-un accident Plecase de acasă, cu un coleg de școală din vecini, la învățătorul din sat, pentru a lua un abecedar Învățătorul nu era acasă, așa că s - au jucat lângă drum O mașină de război, condusă de un invalid, a trecut pe lângă locul lor de joacă: o grămadă mare de pietre, pe care se urcaseră ca să-l vadă pe învățător când se întoarce ECOUL HANGULUI Pagina 9 Anul IX, nr 34 Ecouri de suflet Ecouri de suflet Colegul lui i-a spus bunicului că Micuță s-a dezechilibrat și a căzut cu capul sub roțile mașinii De atunci, bunica n-a mai zâmbit niciodată și, de atâta durere, s-a stins când avea doar 54 de ani Bunicul a plecat imediat după înmormântare, direct pe front Dacă pentru cei rămași acasă era greu, pentru cei plecați pe front, să lupte într-un război care nu era al lor, începuse Iadul Vocea e atât de tristă, încât nu mai am curajul să mă uit în ochii lui Pe front zilele semănau leit una cu cealaltă Sub ploaia de gloanțe, zgomotele asurzitoare ale grenadelor și obuzelor explodate și vâjâitul necontenit al schijelor metalice, care spărgeau văzduhul, tranșeele păreau niște granițe stranii între viață și moarte Nici noaptea nu aveau timp să își tragă sufletele Pretutindeni se auzeau explozii, focuri de armă, gemete de durere și se vedeau flăcări Doar soldații care mureau erau mereu alții și alții Și asta îi durea îngrozitor Fiecare strigăt de durere, fiecare geamăt, fiecare cuvânt neterminat sau fiecare oftat agonizant, îi ardea pe dinăuntru, le sfârteca inima și le scrijelea creierul Așa și-au imaginat iadul, mulți dintre ei Teroarea războiului le-a amorțit dorul de casă, de cei dragi, de copii În disperare, înălțau mâinile spre Cer și îl rugau pe Bunul Dumnezeu să pună capăt acelui război blestemat Mergeau kilometri întregi pe jos, zi și noapte, uneori morți de sete și de foame, înaintând spre Cotul Donului Se ascundeau prin păduri și pe măsură ce înaintau, frigul era tot mai greu de suportat Spre deosebire de ruși, ei nu aveau la dispoziție vodcă, mantale, haine groase, bocanci de iarnă și mănuși Au plecat în război doar cu hainele de pe ei și puteau să bage mâinile în buzunare pentru că Mareșalul Ion Antonescu a dat ordin ca vestoanele și pantalonii soldaților români să aibă buzunarele cusute Înaintau spre inima Rusiei și era din ce în ce mai frig Noaptea era cel mai greu pentru că nu aveau voie să facă foc, de teamă că vor fi descoperiți Se strângeau grămadă, auzindu-se unii pe alții cum le clănțăneau dinții, în timp ce, din depărtare răsunau chiuiturile și cântecele soldaților ruși beți de atâta vodcă Revolta și ura împotriva unui război care le chinuia copiii și pe cei dragi rămași acasă, pentru că aflaseră că frontul ajunsese în satul lor, și le ucidea, uneori în chinuri groaznice prietenii și tovarășii de luptă, îi aducea în pragul nebuniei Într-o încăierare, prietenul cel mai bun al bunicului meu a murit la jumătate de metru distanță de el, lovit de o schijă care i-a spintecat abdomenul și i-a scos la iveală intestinele A mai avut timp doar să strige numele soției Alți zeci de soldați români au murit în măcelul din acea zi Ridic privirea Fața bunicului este brăzdată de lacrimi mari, tulburi Cu mâna tremurând, caută ceva în buzunarul din spatele vestei de șiac, de care se desparte rareori, pentru că în buzunarul din față are un ceas Doxa, cu lănțișorul prins într-un ac de siguranță, ceas la care ține ca la ochii din cap, pentru că l-a primit de la un colonel român, drept răsplată pentru curajul de care a dat dovadă, când a fost trimis în recunoaștere Pentru că era scund și slab, s-a strecurat ușor, fără ca dușmanul să îl observe I-a văzut pe nemți ca în palmă, cu punctele strategice bine calculate A fost suficient atât, pentru ca pornind atacul, soldații români să iasă învingători Din buzunarul ascuns a scos o cărticică, cu filele îngălbenită de vreme și cu copertele roase Era o carte de rugăciuni, pentru că, atunci, pe front și mereu, singura speranță și nădejde a bunicului era numai Bunul și Milostivul Dumnezeu, întruchipat în acea carte de rugăciuni de care bunicul nu s -a mai despărțit niciodată Ochii mei erau la fel de plini de lacrimi ca ai bunicului, pe care îl știam dependent de muncă, harnic, perseverent, priceput și perfecționist, însă nu știam că este și atât de curajos și de viteaz A așezat cu pioșenie, cărticica la locul ei și a continuat cu o voce greu de recunoscut de atâta tristețe Au îngropat în pământ străin cea mai mare parte dintre soldații plutonului pe care îl conducea ECOUL HANGULUI Pagina 10 Anul IX, nr 34 Ecouri de suflet Ecouri de suflet Când au ajuns la Stalingrad, mai erau doar jumătate Acolo, la Stalingrad, au aflat cu groază că o parte dintre soldații români au fost luați prizonieri și urmau să fie duși în Siberia, dar și că acasă, satele din Moldova erau pline de ruși murdari, nemiloși și violenți, care își făceau de cap, de nemți care își ascundeau taberele pe văile pârâurilor și trăgeau de unde te așteptai mai puțin, și de refugiați Pe fețe li se citea doar uluirea, în adâncul sufletului, rupt de atâtea întâmplări înfiorătoare, fiecare își dorea să se termine odată acest război al groazei și al morții Într-o zi au aflat că armata română, cu soldații epuizați de frig, de foame și de teroarea psihică a războiului, avea ordin de retragere înspre hotarele țării Au strigat atunci de bucurie, și-au aruncat înspre cer armele, s-au îmbrățișat și s-au pregătit de plecare Nimic nu mai părea să aibă importanță, nici faptul că aveau hainele zdrențuite, bocancii scâlciați și degetele degerate Faptul că își făcuseră datoria, că își respectaseră jurământul și dorul de casă erau mai puternice decât orice suferință fizică Nici nu își imaginau cât de repede le va fi risipită această imensă bucurie, pentru că undeva, la marginea unei păduri i-a aștepta un grup mare de partizani, care păreau niște diavoli întruchipați din oastea lui Satana Erau cu fețele acoperite, iar pe țeava fiecărei mitraliere aveau înfipte niște furci cu două coarne, de dimensiuni mici, ca niște țepușe, pe care le îndreptau cu o repeziciune uluitoare spre ochii soldaților noștri Erau bine îmbrăcați, abili, nemiloși și înfricoșători Strigătele de durere ale soldaților români, cărora le-au scos ochii au sfâșiat pădurea și au răsunat până departe, în inima Rusiei Cu ultimele puteri, dar cu dorul de casă arzându-le în suflet, soldații noștri s- au purtat vitejește și când unul dintre partizani era ucis, îi lua arma și cu o forță greu de bănuit, doborau un alt partizan, nu lovindu-l în ochi, ci in vintre Au reușit să scape cu greu și au luat cu ei acele arme ale groazei Bunica îmi povestise cum bunicul încă mai tresare prin somn și strigă aiurind, de spaima prin care a trecut Mă durea enorm să știu că cineva drag mie trecuse prin momente înspăimântătoare Imaginile acelor clipe de groază mă împiedicau să respir Nu era drept ca tocmai bunicul meu, alături de ceilalți soldați români să treacă prin cele mai cumplite suferințe Când au călcat pe pământ românesc, pe pământul lor drag, pentru apărarea căruia luptaseră cu atâta curaj, vitejie și demnitate, toți soldații și-au scos chipiurile, au îngenuncheat ridicând ochii și mâinile către Cer și au sărutat pământul străbun, apoi cu veselie și în mare grabă au pornit spre case Când bunicul a ajuns în dreptul casei a văzut în ogradă pe cei 5 copii, împărțind între ei câteva mere de pe care abia căzuse floarea, iar tata, care era cel mai mare dintre frați, încrusta cu cuțitul, un toiag de alun A intrat încet pe poartă, dar tata, deși avea 12 ani, nu l-a mai recunoscut, atât era de slab și de ostenit Doar Haiduc, câinele de la oi, care, în lipsa lui, s-a întors acasă de la stână, i s-a așezat cuminte la picioare Bunica spăla vasele, dar a simțit că a venit și cu lacrimi în ochi i-a ieșit, temătoare, în întâmpinare, ștergându-și mâinile de un șorț pe care îl purta ca să-și păstreze curată catrința Bunicul plânge! Îmi spune, printre lacrimi, că i-a strâns pe toți, copii și soție, în brațe și că au plâns de amar, de dor și de bucurie că era ACASĂ A mâncat o bucată de mălai, tata i -a adus apă proaspătă de la fântână și și-a ostoit setea, apoi ore în șir nu s-a mai săturat să se uite la copii și să vorbească cu ei, chiar dacă era atât de obosit N-a rămas decât două zile acasă, să se înzdrăvenească și a plecat la stână, împreună cu Haiduc, la oile, la munții și la dealurile lui dragi, cărora le-a dus dorul ECOUL HANGULUI Pagina 11 Anul IX, nr 34 Ecouri de suflet Ecouri de suflet Au urmat câteva clipe de tăcere, în care bunicul și-a așezat palmele bătătorite peste ochi, ca și cum ar fi vrut să șteargă odată cu lacrimile, imaginile dureroase pe care cumplitul război le-a săpat adânc în suflet, în minte, apoi s-a ridicat încet de pe băncuța pe care stăteam și luându-mă de după umeri mi-a spus cu glas stins că nici o nenorocire nu mai mare decât un război, pentru că mor sute de mii de oameni nevinovați și suferă toți cei dragi rămași acasă, apoi a intrat în casă și a adus cutie în care s-a îndreptat către unul dintre stâlpii pridvorului, de unde a luat un fluier și a început să cânte un cântec trist, plimbând, cu măiestrie degetele pe găurile fluierului făcut de el, din lemn de soc A așezat fluierul la loc și am plecat tăcuți, să vedem ce mai fac merii pe care îi plantase în primăvară În acea zi ochii lui n-au mai zâmbit, iar eu n-am mai alergat înaintea lui, salutându-l, așa cum mă învățase, cu două degete la tâmplă Când s-a stins a rupt ceva din mine și a luat cu el, în lumea de dincolo, acolo în Cer, pentru că eu știu că toți soldații care au luptat pe front sunt aproape de îngeri, nu sunt doar eroii noștri, ci și eroii Cerului L-am visat rar și de fiecare dată el era mesagerul unei bucurii imense ce urma să mi se întâmple Apoi nu l-am mai visat deloc Poate că acolo, în Cer e vesel, liniștit și împăcat și nu-i mai este dor de mine Mie însă, da! Îmi e dor… Îmi e tare dor de el, de BUNICUL MEU… LILIANA PÎNTEA , bibliotecar Micii scriitori Micii scriitori Micii scriitori Micii scriitori I A R N A În înaltul Cerului îngerii se joacă și cântă, așteptând cu nerăbdare Minunea Sfântă a Nașterii Pruncului Iisus Din aripile lor cad, printre nori, spre orizont, picături mari de apă, stropi magici, ce îngheață repede și devin fulgi Unii sunt mari și seamănă cu steluțele, alții mai mici, sunt ca niște petale de flori de cireș Acești fulgi minunați acoperă pământul cu o pătură imaculată și pufoasă, care să îi țină de cald atunci când gerul și viscolul aleargă bezmetici printre copacii dezgoliți, desenând flori de gheață pe geamuri și acoperind apele cu poduri străvezii Îngerii privesc cu uimire spre pământul devenit dintr -odată alb și râd de bucurie, pentru că știu că Sfânta Noapte în care Pruncul Iisus va readuce Speranța pentru întreaga omenire, se apropie Fulgii trimiși de ei au transfomat pământul într-un tărâm luminos și pur, pentru a-L putea primi așa cum se cuvine pe Pruncul Iisus Pătura grea de nea a acoperit și satul meu drag E alb cât vezi cu ochii Pădurile au haine noi și groase Munții și-au acoperit crestele cu praf alb de stele, iar Ceahlăul, deși își poartă cu semeție cușma de zăpadă, e trist că nu-și mai poate oglindi măreția în apele albastre ale lacului, pentru că gerul a suflat peste ele și le-a înghețat E liniște și totul pare încremenit, doar fumul cenușiu se ridică alene din coșurile caselor și își face loc prin văzduhul înghețat Se apropie seara, iar din depărtare se aud glasuri de copii E Noaptea Sfântă, iar micuții vestesc Nașterea Pruncului Iisus, cântând colinde născute sub zăpezi Glasurile lor se îngână cu vocile blânde ale îngerilor și întreg pământul și Cerul sunt în sărbătoare O sărbătoare a bucuriei și a speranței SÂNZIANA MAZILU, clasa a VII-a ECOUL HANGULUI Pagina 12 Anul IX, nr 34 Gânduri la început de an Gânduri la început de an D R A G Ă 2 0 1 9, Da Știu Ești surprins că ai primit această scrisoare De obicei, oamenii îți trimit câteva mesaje scurte, însă eu am decis să îți scriu o scrisoare Poate așa vei înțelege că toate aceste rânduri nu sunt doar niște gânduri aruncate la viteză sau niște dorințe copilărești Ți-am scris această scrisoare pentru că vreau să crezi cu adevărat în importanța acestor rugăminți În primul rând, mi-aș dori să nu furi oameni din viața noastră Fiecare este valoros și unic și nu va putea fi înlocuit niciodată Când cineva drag nouă ne părăsește, ia cu el bucăți din noi și nu vom putea să mai fim niciodată întregi Să nu ne lași goi, furându-ne muzicieni, actori, scriitori, sportivi, artiști, oameni care ne înfrumusețează viața prin și cu munca lor Te rog mult, mult să îi înveți pe oameni să își iubească țara mai mult Anul acesta nu a fost unul deosebit pentru mama noastră, România Fă o magie și noul an să fie o veșnică sărbătoare, căci țara aceasta merită cinstită Dacă Moș Crăciun a pus cadouri sub brad, tu pune în sufletul fiecăruia câteva semințe de dragoste și respect față de țară Încerc să ajut cât pot, însă oamenii sunt mulți și unele suflete sunt atât de închise încât nu reușesc să le deschid Poate știu și eu? poate, ai și tu o cheie de rezervă să poți intra mai ușor Probabil vei spune: Cine este fata asta? Cum îndrăznește ea să îmi spună ce am de făcut? Nu, nu îți spun ce trebuie să faci Doar îți trimit rugămințile și gândurile mele și sper să arunci un ochi asupra lor Nu cer câștiguri la loterie, mașini și vile Aș vrea doar să pui în fiecare casă niște saci mari și plini cu sănătate, câteva pâini pe masă și să sădești câte un puișor de credință și speranță în sufletul fiecăruia; acesta sigur va crește și va avea multe roade, schimbându-i viața celui care va uda micul copăcel Aș vrea să îți îndrepți puțin privirea și asupra suflețelelor necuvântătoare; oferă -le o căsuță unde să primească iubire și îngrijire Oamenii nu știu cât bine și câtă fericire poate aduce un animăluț Atunci când adopți un suflețel, casa ta prinde culoare, râzi mai mult, iubești mai mult, trăiești, nu doar exiști Poate reușești să faci o magie și să nu mai existe arme, lăcomie și răutate Poate așa, nici un suflet nu va mai fi chinuit de războaie, foamete și boli E greu, știu, e imposibil aproape dar nu pentru tine Dacă faci oamenii mai buni și lumea va deveni mai bună Îmi doresc să ne aduci mai multă bunătate, sinceritate, dorința sinceră de a realiza ceva, mai mult adevăr în viața noastră Sper să nu mai uităm așa ușor cine suntem, să facem mai multe pentru noi, să ne apărăm identitatea, să iubim mai mult tradițiile noastre, nu altele, să îndrăgim mai mult limba noastră dulce și să renunțăm la înlocuirea ei cu tot felul de cuvinte străine, să fim cine trebuie să fim Să nu uităm de credința care ne călăuzește pașii, să trăim, nu doar să existăm, să facem lucruri bune atât pentru noi, cât și pentru țara noastră, să iubim și să îngrijim fiecare bucățică de pământ cu florile, copacii, insectele, casele, cu tot ce are ea, căci totul e al nostru Îmi doresc să fim mai responsabili, mai puternici, să ne iubim tradițiile și trecutul, să citim mai mult, să ne afirmăm, să iubim arta, să învățăm să privim, nu doar să vedem Sunt multe sarcini și sunt și mai multe lucruri nespuse, însă le cunoști prea bine Știu că te vei descurca grozav și nu ne vei dezamăgi Eu voi fi ajutorul tău; un fel de spiriduș Și ca să îți dau și o veste bună: nu sunt singura care pune umărul la treabă Ai multe ajutoare în lumea asta mare Trebuie doar să îi convingem și pe alții să ni se alăture și treaba va fi mult mai ușoară Speranța este vie în sufletul meu și sper să poți împărți tuturor măcar câte o firmitură Iar vouă, tuturor celor care citesc aceste rânduri, vă doresc un an mai bun, bogat în clipe frumoase, realizări și bucurii La mulți ani! Cu speranță și încredere, o româncă cu sufletul inundat de trăiri, ANA – MARIA ANANIA ECOUL HANGULUI Pagina 13 Anul IX, nr 34 Micii scriitori Micii scriitori Micii scriitori Micii scriitori Străbunicul meu – eroul meu Într-o zi, când eram doar eu și bunica acasă, am tot rugat -o să îmi spună o poveste pe care n-o știam, pe care nu o mai citisem și nici ea nu mi-o povestise A stat câteva clipe pe gânduri, timp în care o mâhnire adâncă i-a acoperit chipul, iar ochii i s-au umplut de lacrimi și mi-a șoptit: ”Laura mea dragă, îți voi spune astăzi cea mai tristă poveste despre tatăl meu, care a luptat în război – un fragment din viața străbunicul tău…” Așa am aflat că străbunicul meu se numea Rusu Mihai, că se născuse în anul 1920 și că, deși era foarte tânăr, a fost nevoit să plece pe frontul celui de – Al II-lea Război Mondial, alături de alți soldați români la fel de tineri, împreună cu care au luptat, la început, aproape de Pașcani Din nefericire, străbunicul a fost prins de ruși , care l-au luat prizonier și l-au dus într-un lagăr, pe lângă Odessa A încercat de nenumărate ori să evadeze, dar de fiecare dată era prins și pedepsit să facă cele mai grele munci Într-o zi l-au trimis să care apă cu niște găleți de lemn pe care abia le putea urni din loc Era frig de înghețau pietrele, iar mânile lui ude se prindeau de mânerul de fier al găleții și abia dacă mai reușea să le desprindă De durere îi venea să strige, dar ar fi fost pedepsit și mai rău Seara a încercat să-și încălzească mâinile degerate și să-și usuce hainele înghețate, la focul lângă care se strânseseră grămadă ceilalți prizonieri români Era atât de frig încât parcă nici lemnele nu ardeau S-a uitat atent în jur și a văzut că cei care îi păzeau, înfrigurați la rândul lor, se adunaseră în spatele lagărului, unde aveau improvizat un loc de supraveghere N-a stat pe gânduri Suferința și umilința la care erau supuși prizonierii români îl adusese pe străbunicul meu la capătul răbdării Și-a luat inima în dinți și s-a strecurat cât de repede a putut pe sub gardul de sârmă ghimpată care înconjura lagărul și a fugit Era LIBER! Nu știa încotro alerga, important era că scăpase și, de bucurie, nu mai simțea nici frigul, nici durerea degerăturilor, nici oboseala Se oprea doar cât să-și tragă sufletul Înspre dimineață a găsit, la marginea unei păduri, un veston al unui soldat rus Era o minune! L-a îmbrăcat și a mers până a ajuns într-o localitate unde, spre marea lui bucurie a văzut șine de cale ferată A mers o zi întreagă flămând, însetat și înfrigurat, mânat doar de dorința de a se întoarce acasă, până când a apărut trenul care ducea soldați ruși în România și în care s-a urcat din mers Când trenul a oprit prima oară pe pământ românesc, a sărit în grabă și s -a ascuns, apoi a sărutat glia străbună și i-a mulțumit lui Dumnezeu că l-a adus ACASĂ În drum spre casă soldații români l-au prins, crezând că e un spion al rușilor, dar l-au eliberat imediat, când și-au dat seama că e român și că fusese prizonier în Rusia, de unde abia scăpase, ca prin urechile acului Când s -a apropiat de casă a simțit miros de ciorbă și de plăcinte, pentru că părinții lui au crezut că a murit și încercau să îi facă pomenire Când l-au văzut printre ei au încremenit de uimire și de bucurie, l-au îmbrățișat cu dor și au plâns zile în șir, nevenindu-le să creadă că fiul lor drag s-a întors acasă După terminarea războiului s -a căsătorit cu străbunica căreia îi povestea uneori, plângând, despre suferințele prizonierilor români din lagărele rusești Noi, strănepoții, dar și nepoții și copiii lui suntem mândri că străbunicul nostru se numără printre soldații români care au luptat cu vitejie și curaj, pentru apărarea patriei străbune El, STRĂBUNICUL MEU, este EROUL NOSTRU ANNA LAURA PRICOP, clasa a V-a ECOUL HANGULUI Pagina 14 Anul IX, nr 34 Invitație la lectură Invitație la lectură ”Curajul inseamna sa-ti recunosti teama, dar sa nu renunti”… Curaj cât trebuie, de Cheryl Stratyed – este o cărticică alcătuită din citatele autoarei, notate de-a lungul timpului Despre cartea apărută la editura Publica mi-ar plăcea să spun că aș fi vrut să o scriu și eu, pentru că am o colecție impresionantă de citate și dacă nu m-aș fi enervat pe adolescența mea, cu siguranță aș fi avut și mai multe Obișnuiam să le notez pe diverse agende pe care le primeam/ cerșeam/ ”șparleam” doar ca să am ceva frumos în care să aștern cuvinte deosebite scrise de oameni importanți De când cu internetul am mutat obiceiul pe computer, însă cărțile citite de mine și care-mi aparțin stau mărturie cu sublinierile lor cât de multe citate îmi plac și mi-au plăcut Nu m-am gândit niciodată că citatele în sine pot fi ele însele sub paginile unei cărți, iar ceea ce să te determine să cumperi cărțile să fie mai întâi persoana care ți le recomandă, apoi colecția, editura, etc Mi-a plăcut însă această ediție de la Publica Extra prin toată prezentarea ei Citatelor inserate mai jos nu am ce comentariu să le pun doar acela că prin selecția lor, pe aceste rânduri, înseamnă că au rezonat cu sufletul și mintea mea și au meritat să fie așternute (și) aici… Consider citatele niște mini-manuale cu instrucțiuni pentru suflet Citatele arată cine încerc să fiu Atunci când ne identificăm cu ceea ce a spus sau a scris altcineva, îi folosim vorbele ca mod de a ne articula propriile voci lăuntrice, nu doar ca formă de admirație pentru vocile lor ”Fă tot ceea ce faci ca și cum ai fi dat naibii ” Nu trebuie să-ți găsești un loc de muncă care să-i liniștească pe ceilalți în privința a ceea ce consideră ei că ar fi succesul tău Nu trebuie să explici ce ai de gând să faci cu viața ta Nu trebuie să- ți justifici educația primită, demonstrându-i avantajele financiare Nu trebuie să-ți menții impecabil istoricul de credit Oricine se așteaptă să faci așa ceva nu înțelege nici istoria, nici economia, nici știința, nici artele Trebuie să-ți plătești singur factura la curent Trebuie să fii bun Trebuie să dai tot din tine Trebuie să găsești oameni care te iubesc cu adevărat și să-i iubești și tu la fel de adevărat DAR ASTA NU E TOT Nu te mai întreba ce vrei, ce îți dorești, ce te interesează Mai bine întreabă-te: Ce mi s-a dat? Întreabă-te: Ce trebuie să dau înapoi? Apoi dă ”Fii de vreo zece ori mai mărinimos de cât te crezi în stare Astfel îți vei face viața de o sută de ori mai bună ” O viață etică și evoluată presupune să spui adevărul despre tine însuți și să trăiești în conformitate cu el A pune capăt unei relații fiindcă asta vrei nu te scutește de obligația de a fi un om cinstit Poți pleca simțind în continuare prietenie și compasiune pentru partener Să pleci fiindcă asta vrei nu înseamnă să-ți faci bagajele de cum apar tulburări sau conflicte sau îndoieli Înseamnă că, dacă vrei, să te eliberezi de o relație anume și dacă această pornire este înrădăcinată în tine mai adânc decât oricare alte porniri concurente și contrare, dorința ta de a pleca nu e doar validă, ci și corectă, probabil Chiar și dacă prin ea rănești un om pe care-l iubești ”Vei învăța multe de la tine însuți dacă te îndrepți către bunătate, către măreție, către blândețe, iertare, către curaj emoțional Fii un războinic al iubirii ” Nu te mai plânge de ce o să se aleagă de cariera ta Nu ai carieră Ai viață Ține-te de muncă Păstrează-ți încrederea Fii om de bază Ești scriitor pentru că scrii Scrie în continuare și lasă-te de văicărit Cartea ta are o zi de naștere Încă nu știi care e ”Curajul înseamnă să-ți recunoști teama, dar să nu renunți ” OANA GRECEA